Oficiālais Vēstnesis L 181 , 24/06/1998 Lpp. 0001 - 0002



Padomes un Komisijas Lēmums (1998. gada 28. maijs) par Partnerības un sadarbības līguma noslēgšanu starp Eiropas Kopienām un to dalībvalstīm, no vienas puses, un Moldovas Republiku, no otras puses [1] (98/401/EK, EOTK, Euratom) EIROPAS SAVIENĪBAS PADOME, EIROPAS KOPIENU KOMISIJA, ņemot vērā Eiropas Kopienas dibināšanas līgumu un jo īpaši tā 54. panta 2. punktu, 57. panta 2. punkta pēdējo teikumu, 66. pantu, 73.c panta 2. punktu, 75. pantu, 84. panta 2. punktu, 99., 100., 113. un 235. pantu saistībā ar 228. panta 2. punkta otro teikumu un 228. panta 3. punkta otro daļu, ņemot vērā Eiropas Ogļu un tērauda kopienas dibināšanas līgumu un jo īpaši tā 95. pantu, ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro punktu, ņemot vērā Eiropas Parlamenta piekrišanu [2], pēc apspriešanās ar EOTK Padomdevēju komiteju un ar Padomes piekrišanu, ņemot vērā Padomes apstiprinājumu, kas sniegts saskaņā ar Eiropas Atomenerģijas kopienas dibināšanas līguma 101. pantu, tā kā 1994. gada 28. jūnijā Briselē parakstītā Partnerības un sadarbības nolīguma starp Eiropas Kopienām un tās dalībvalstīm, no vienas puses, un Moldovas Republiku, no otras puses, noslēgšana veicinās Eiropas Kopienu mērķu sasniegšanu; tā kā minētā nolīguma mērķis ir stiprināt sakarus, jo īpaši tos, kas izveidoti ar Nolīgumu starp Eiropas Ekonomikas kopienu un Eiropas Atomenerģijas kopienu un Padomju Sociālistisko Republiku Savienību par tirdzniecību un tirdzniecisko un ekonomisko sadarbību, kurš parakstīts 1989. gada 18. decembrī un apstiprināts ar Lēmumu 90/116/EEK [3]; tā kā dažas saistības, ko Partnerības un sadarbības nolīgums paredz ārpus Kopienas tirdzniecības politikas jomas, skar vai varētu skart kārtību, kas noteikta Kopienu tiesību aktos attiecībā uz tiesībām veikt uzņēmējdarbību, kā arī transportu un uzņēmumu vadību; tā kā minētais nolīgums uzliek Eiropas Kopienai noteiktas saistības attiecībā uz kapitāla plūsmu un maksājumiem starp Kopienu un Moldovas Republiku; tā kā turklāt, ciktāl minētais nolīgums attiecas uz Padomes 1990. gada 23. jūlija Direktīvu 90/434/EEK par kopēju nodokļu sistēmu, ko piemēro dažādu dalībvalstu uzņēmējsabiedrību apvienošanai, sadalīšanai, to aktīvu pārvešanai un akciju maiņai [4], un Padomes 1990. gada 23. jūlija Direktīvu 90/435/EEK par kopēju nodokļu sistēmu, ko piemēro mātessabiedrībām un meitasuzņēmumiem, kas atrodas dažādās dalībvalstīs [5], kuras ir pamatotas uz Eiropas Kopienas dibināšanas līguma 100. pantu, minētais pants ir jāizmanto par juridisko pamatu; tā kā daži minētā nolīguma noteikumi uzliek Kopienai saistības tādu pakalpojumu sniegšanas jomā, kas nav ietverti pārrobežu jomā; tā kā Eiropas Kopienas dibināšanas līgums neparedz īpašas pilnvaras attiecībā uz konkrētiem minētā nolīguma noteikumiem, kas īstenojami Kopienai; tā kā tādēļ ir jāizmanto Līguma 235. pants, IR PIEŅĒMUŠAS ŠO LĒMUMU. 1. pants Ar šo Eiropas Kopienas, Eiropas Ogļu un tērauda kopienas un Eiropas Atomenerģijas kopienas vārdā kopā ar protokolu, deklarācijām un vēstuļu apmaiņu, tiek apstiprināts Partnerības un sadarbības nolīgums starp Eiropas Kopienām un to dalībvalstīm, no vienas puses, un Moldovas Republiku, no otras puses. Teksti ir pievienoti šim lēmumam. 2. pants 1. Padome pēc Komisijas priekšlikuma vai, attiecīgā gadījumā, Komisija nosaka nostāju, kas Kopienai jāpieņem Sadarbības padomē un Sadarbības komitejā, katrā gadījumā atbilstoši attiecīgajiem noteikumiem Eiropas Kopienas, Eiropas Ogļu un tērauda kopienas un Eiropas Atomenerģijas kopienas dibināšanas līgumā. 2. Saskaņā ar Partnerības un sadarbības nolīguma 83. pantu, Padomes priekšsēdētājs vada Sadarbības padomi un pārstāv Kopienas nostāju. Komisijas pārstāvis vada Sadarbības komiteju atbilstoši tās reglamentam un pārstāv Kopienas nostāju. Lēmumu par Sadarbības padomes un Sadarbības komitejas ieteikumu publicēšanu Eiropas Kopienu Oficiālajā Vēstnesī katrā konkrētajā gadījumā pieņem Padome un Komisija. 3. pants Padomes priekšsēdētājs Eiropas Kopienas vārdā sniedz Nolīguma 105. pantā paredzēto paziņojumu. Komisijas priekšsēdētājs šādu paziņojumu sniedz Eiropas Ogļu un tērauda kopienas un Eiropas Atomenerģijas kopienas vārdā. Briselē, 1998. gada 28. maijā Komisijas vārdā — priekšsēdētājs J. Santer Padomes vārdā — priekšsēdētājs M. Fisher [1] Šo Partnerības un sadarbības nolīgumu Eiropas Kopienas un divpadsmit tā laika dalībvalstis parakstīja 1994. gada 28. novembrī Moldovas Republikā. Pēc paplašināšanās 1997. gada 15. maijā ar Moldovas Republiku tika parakstīts Papildprotokols, lai Austrija, Somija un Zviedrija varētu kļūt par nolīguma loceklēm kopā ar pārējām divpadsmit dalībvalstīm un zviedru un somu valodas varianti varētu kļūt par oficiāliem nolīguma variantiem.Pēc vajadzīgo procedūru pabeigšanas Kopienas un to dalībvalstis turklāt nolēma, noslēdzot šo Partnerības nolīgumu, piemērot iepriekšminēto papildprotokolu uz laiku līdz dienai, kad tas stājas spēkā, saskaņā ar tā 4. pantu. Attiecīgi Partnerības nolīguma tekstu, kas ir ietverts "Oficiālā Vēstneša" somu un zviedru valodas izdevumos, ar papildprotokolu padara par oficiāluPartnerības un sadarbības nolīgums, kas noslēgts ar Moldovas Republiku, stāsies spēkā 1998. gada 1. jūlijā, ja 1998. gada 29. maijā Puses ir veikušas paziņojumus par Nolīguma 105. panta otrajā daļā paredzēto procedūru pabeigšanu. [2] OV C 339, 18.12.1995., 48. lpp. [3] OV L 68, 15.3.1990., 1. lpp. [4] OV L 225, 20.8.1990., 1. lpp. [5] OV L 225, 20.8.1990., 6. lpp. --------------------------------------------------